童其瀾

童其瀾（），浙江紹興人。清朝官員。

雍正十一年（1733年）癸丑科三甲進士。以部屬用。官戶部員外郎。

袁枚《子不語》載其預知死事之奇聞。《子不語·童其瀾》：紹興童其瀾，乾隆元年進士，官戶部員外。一日，值宿衙門，與同官數人夜飲，忽仰天吒曰：「天使到矣！」披朝衣再拜俯伏。同官問：「何天使？」童笑曰：「人無二天，何問之有？天有敕書一卷，如中書閣誥封，雲中金甲人捧頭上而來，命我作東便門外花兒閘河神。將與諸公別矣。」言畢泣下，同官以為得狂易之疾，不甚介意。次早，大司農海望到戶部，童具冠帶長揖辭官，具白所以。海曰：「君讀書君子，辦事明敏，如有病，不妨乞假，何必以神怪惑人？」童亦不辨，駕車歸家，不飲不食，將家事料理。三日，端坐而逝。東便門外居民聞連夜呼騶聲，以為有貴官過，就視無有。花兒閘河神廟中道士葉某夢新河神到任，白皙微鬚，長不逾中人，果童公貌也。。

注釋

Category:清朝戶部員外郎
Category:紹興人
Qi